Document ID: 32014R1040

DELEGIRANA UREDBA KOMISIJE (EU) št. 1040/2014
z dne 25. julija 2014
o spremembi Direktive Sveta 2001/112/ES o sadnih sokovih in nekaterih podobnih proizvodih, namenjenih za prehrano ljudi, da se njena Priloga I prilagodi tehničnemu napredku
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2001/112/ES z dne 20. decembra 2001 o sadnih sokovih in nekaterih podobnih proizvodih, namenjenih za prehrano ljudi (1), in zlasti člena 7 Direktive,
ob upoštevanju naslednjega:
(1)
Direktiva 2001/112/ES pooblašča Komisijo, da sprejme delegirane akte za spremembo prilog k navedeni direktivi, z izjemo dela I Priloge I in Priloge II, da se priloge uskladijo z razvojem ustreznih mednarodnih standardov in da se upošteva tehnični napredek.
(2)
Priloga I k Direktivi 2001/112/ES se nanaša na imena, opredelitve in lastnosti proizvodov. Točka 3 dela II navedene priloge ureja dovoljene obdelave in snovi. Zaradi tehničnega razvoja so zdaj na voljo nove snovi za bistrenje sokov. Te snovi so rastlinske beljakovine, pridobljene iz pšenice, graha ali krompirja, ki so lahko alternativa trenutno dovoljeni snovi, tj. želatini, pridobljeni iz živalskih proizvodov.
(3)
Za upoštevanje tega tehničnega napredka bi bilo treba točko 3 dela II Priloge I k Direktivi 2001/112/ES spremeniti, tako da se vključijo te nove snovi -
SPREJELA NASLEDNJO UREDBO:
Člen 1
V točki 3 dela II Priloge I k Direktivi 2001/112/ES se doda naslednja alinea:
„-
rastlinske beljakovine iz pšenice, graha ali krompirja za bistrenje“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. julija 2014

Labels: 3
17